Official Journal L 231 , 17/09/2003 P. 0015 - 0018



Id-Deċiżjoni tal-Kummissjoni tat-12 ta’ Settembru 2003 dwar il-proċedura għall-attestazzjoni tal-konformità ta’ prodotti għall-bini skond l-Artikolu 20(2) tad-Direttiva tal-Kunsill 89/106/KEE fir-rigward ta’ seba’ prodotti għall-approvazzjonijiet tekniċi Ewropej mingħajr Linji Gwida (notifikata taħt dokument numru C(2003) 3247) (Test b’relevanza għaż-ŻEE) (2003/656/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkonsidrat id-Direttiva tal-Kunsill 89/106/KEE tal-21 ta’ Diċembru 1998 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li jirrelataw ma’ prodotti għall-bini [1], kif emendata bid-Direttiva 93/68/KEE [2], u b’mod partikolari l-Artikolu 13(4) tagħha, Billi: (1) Il-Kummissjoni hija meħtieġa li tagħżel, kif bejn iż-żewġ proċeduri taħt l-Artikolu 13(3) tad-Direttiva 89/106/KEE għall-attestazzjoni ta’ konformità ta’ prodott, il-proċedura l-anqas oneruża possibbli konsistenti mas-sigurtà. Dan ifisser li huwa meħtieġ li tiddeċiedi jekk, għal prodott partikolari jew familja ta’ prodotti, l-eżistenza ta’ sistema ta’ kontroll ta’ produzzjoni tal-fabbrika taħt ir-responsabbiltà tal-manifattur hija kondizzjoni meħtieġa u suffiċjenti għall-attestazzjoni ta’ konformità, jew jekk, għal raġunijiet relatati tal-konformità mal-kriterji msemmija fl-Artikolu 13(4), l-intervent ta’ korp approvat ta’ ċertifikazzjoni huwiex meħtieġ. (2) l-Artikolu 13(4) jeħtieġ li l-proċedura hekk stabbilita għandha tiġi indikata fil-mandati u l-ispeċifikazzjonijiet tekniċi. Huwa għalhekk mixtieq li jiġu identifikati l-prodotti jew familja ta’ prodotti msemmija fl-ispeċifikazzjonijiet tekniċi. (3) Iż-żewġ proċeduri hekk kif hemm provdut fl-Artikolu 13(3) huma deskritti fid-dettal f’L-Anness III li jinsab mad-Deċiżjoni 89/106/KEE. Huwa meħtieġ għalhekk li jiġu speċifikati b’mod ċar il-metodi li bihom iż-żewġ proċeduri għandhom jiġu implimentati, b’referenza għal l-Anness III, għal kull prodott jew familja ta’ prodotti, minħabba li l-Anness III jagħti preferenzi għal ċerti sistemi. (4) Il-proċedura msemmija fl-Artikolu 13(3)(a) tikkorrispondi għas-sistemi stipulati fl-ewwel possibbiltà, mingħajr sorveljanza kontinwa, u t-tieni u t-tielet possibbiltajiet tal-punt (ii) tat-taqsima 2 ta’ l-Anness III. Il-proċedura msemmija fl-Artikolu 13(3)(b) tikkorrispondi mas-sistemi stipulati f’L-Anness III(2)(i), u fl-ewwel possibbilità, bis-sorveljanza kontinwa, ta’ l-Anness III(2)(ii). (5) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti dwar il-Bini, ADOTTAT DIN ID-DEĊIŻJONI: Artikolu 1 Il-prodotti u l-familji tal-prodotti stipulati f’L-Anness I għandu jkollhom il-konformità tagħhom attestata permezz ta’ proċedura li biha il-manifattur għandu taħt ir-responsabbiltà unika tiegħu sistema ta’ kontroll tal-produzzjoni tal-fabbrika li tassigura li l-prodott huwa f’konformità ma’ l-ispeċifikazzjonijiet relevanti tekniċi. Artikolu 2 Il-prodotti u l-familji tal-prodotti stiulpati f’L-Anness II għandu jkollhom il-konformità tagħhom attestata permezz ta’ proċedura li biha, b’żieda mas-sistema ta’ kontroll tal-produzzjoni tal-fabbrika operata mill-manifattur, korp approvat ta’ ċertifikazzjoni huwa nvolut fl-istima u s-sorveljanza tal-kontroll tal-produzzjoni jew tal-prodott innifsu. Artikolu 3 Il-proċedura għall-attestazzjoni ta’ konformità kif stipulata f’L-Anness III għandha tkun indikata fl-approvazzjonijiet tekniċi Ewropej. Artikolu 4 Din id-Deċiżjoni hija ndirizzata lill-Istati Membri. Magħmula fi Brussel, fit-12 ta’ Settembru 2003. Għall-Kummissjoni Erkki Liikanen Membru tal-Kummissjoni [1] ĠU L 40, tal-11.2.1989, p. 12. [2] ĠU L 220, tat-30.8.1993, p. 1. -------------------------------------------------- L-ANNESS I - Prodott li jżomm l-ilma milli jinfed is-superfiċi — aġenti idrofobiċi bażati fuq sustanzi organometalliċi (EOTA ref. 06.05/02): biex jintuża għat-trattament ta' materjali porużi tal-bini, il-parti l-kbira l-faċċati. - Kittijiet, profili u strippi li jissiġillaw (EOTA ref. 06.05/01 u 06.05/04): biex jintużaw bħala ġonot li jissiġillaw f'xogħlijiet ta' bini, inkluż l-invilops tal-bini sabiex jipproteġi kontra t-temp. -------------------------------------------------- L-ANNESS II - Ħġieġ vertikali sostnut b'punt wieħed (EOTA ref. 04.04/25): biex jintuża bħala purtieri ventilati għall-ħitan tal-faċċati jew għal ħġieġ vertikali li jagħlaq l-ispażji. - Għeluq tal-punt (EOTA ref. 06.02/03): biex jintuża għal għeluq ippinjat ta' kisi bil-madum estern imdendel. - Sistemi ta' passati li jeliminaw enerġija elettrostatika għall-faċilitajiet użati għall-mili tal-ħżin u mmaniġġar ta' likwidi li jipperikolaw l-ilma (EOTA ref. 06.05/13): biex jintużaw għall-issiġillar ta' ħwat li jilqgħu, kmamar kif ukoll uċuh ta' konkod rinfurzat, fil-każ ta' l-immaniġġar ta' ċerti likwidi li jipperikolaw l-ilma. - Sistemi ta' kisi għal faċilitajiet ta'ħażna, mili u iimmaniġġar ta' likwidi li jipperikolaw l-ilma (EOTA ref. 06.05/14): biex jintużaw għall-issiġillar ta' ħwat li jilqgħu, kmamar kif ukoll uċuh ta' konkod rinfurzat, fil-każ ta' l-immaniġġar ta' ċerti likwidi li jipperikolaw l-ilma. - Komposti u profili li jissiġillaw il-ġonot (EOTA ref. 06.05/11 u 06.05/12): biex jintużaw għall-issiġillar ta' xogħlijiet ta' bini jew partijiet tagħhom użati għall-konteniment, mili u mmaniġġar ta' sustanzi li jipperikolaw l-ilma. -------------------------------------------------- L-ANNESS III Nota: għal prodotti li għandhom aktar minn użu wieħed ta’ l-użi maħsuba speċifikati fil-familji li ġejjin, il-kompiti għall-korp approvat, li joħorġu mis-sistemi relevanti ta’ attestazzjoni ta’ konformità huma kumulattivi. Familja ta’ prodotti: prodotti għall-ETAs mingħajr Linji Gwida (1/2) Sistemi ta’ attestazzjoni ta’ konformità Għall-prodott/i u l-użu/i maħsub tagħhom elenkati hawn taħt, l-EOTA hija mitluba li tispeċifika is-sistema/i li ġejjin ta’ attestazzjoni ta’ konformità fl-approvazzjonijiet relevanti tekniċi Ewropej: Sistema1 : ara d-Direttiva 89/106/KEE l-Anness III(2)(i), mingħajr ittestjar ta’ verifika ta’ kampjuni. Sistema 2+ : ara Direttiva 89/106/KEE l-Anness III(2)(ii), l-ewwel possibbiltà li tinkludi ċertifikazzjoni ta’ kontroll ta’ produzzjoni tal-fabbrika minn korp approvat fuq il-bażi ta’ spezzjoni inizjali ta’ fabbrika u kontroll ta’ produzzjoni ta’ fabbrika kif ukoll sorveljanza kontinwa, stima u approvazzjoni tal-kontroll tal-produzzjoni tal-fabbrika. Sistema 4 : ara d-Direttiva 89/106/KEE l-Anness III(2)(ii), it-tielet possibbiltà. Prodott/i | Użu/i maħsuba | Livell/i jew klassi/jiet | Attestazzjoni ta’ sistema/i ta’ konformità | Ħġieġ vertikali sostnut f’punt wieħed (EOTA ref. 04.04/25) | F’xogħlijiet ta’ bini | — | 1 | Għeluq tal-punt (EOTA ref. 06.02/03) | F’xogħlijiet ta’ bini | — | 2+ | Prodott li jżomm l-ilma milli jinfed is-superfiċi, aġenti idrofobiċi bbażati fuq sustanzi organometalliċi (EOTA ref. 06.05/02) | F’xogħlijiet ta’ bini | — | 4 | Sistema ta’ kisi li jeliminaw l-enerġija elettrostatika għall-faċilitajiet użati għall-ħażna, mili u mmaniġġar ta’ likwidi li jipperikolaw l-ilma (EOTA ref. 06.05/13) | F’xogħlijiet ta’ bini | — | 2+ | Sistema ta’ kisi li tintuża għall-faċilitajiet għall-ħażna, mili u mmaniġġar ta’ likwidi li jipperikolaw l-ilma (EOTA ref. 06.05/14) | F’xogħlijiet ta’ bini | — | 2+ | Kittijiet li jissiġillaw, profili u strippi (EOTA ref. 06.05/01 u 06.05/04) | F’xogħlijiet ta’ bini | — | 4 | Komposti u profili li jissiġillaw il-ġonot (EOTA ref. 06.05/11 u 06.05/12) | F’xogħlijiet ta’ bini | — | 2+ | L-ispeċifikazzjoni tas-sistema għandha tkun tali li tkun tista’ tiġi implimentata wkoll fejn it-twettieq ma jeħtieġx li jiġi stabbilit għal ċerta karatteristika (ara l-Artikolu 2(1) tad-Direttiva 89/106/KEE u, fejn japplika, l-klawżola 1.2.3 tad-Dokumenti Interpretattivi). F’dawk il-każi il-verifikazzjoni ta’ dik il-karatteristika m’għandhiex tiġi imposta fuq il-manifattur jekk ma jixtieqx li jiddikjara it-twettieq tal-prodott f’dak ir-rigward. Familja ta’ prodotti: prodotti għall-ETAs mingħajr Linji Gwida (2/2) Sistemi ta’ attestazzjoni ta’ konformità Għall-prodott/i u l-użu/i maħsub tagħhom elenkati hawn taħt, l-EOTA hija mitluba li tispeċifika is-sistema/i li ġejjin ta’ attestazzjoni ta’ konformità fl-approvazzjonijiet relevanti tekniċi Ewropej: Sistema 1 : ara d-Direttiva 89/106/KEE l-Anness III(2)(i), mingħajr ittestjar ta’ verifikazzjoni ta’ kampjuni Sistema3 : ara d-Direttiva 89/106/KEE l-Anness III(2)(ii), it-tieni possibbiltà. Sistema4 : ara d-Direttiva 89/106/KEE l-Anness III(2)(ii), it-tielet possibbiltà. Prodott/i | Użu/i maħsuba | Livell/i jew klassi/jiet (reazzjoni kontra n-nar | Attestazzjoni ta’ sistema/i ta’ konformità | Ħġieġ vertikali sostnut f’punt wieħed (EOTA ref. 04.04/25) Għeluq tal-punt (EOTA ref. 06.02/03) Prodott li jżomm l-ilma milli jinfed is-superfiċi, aġenti idrofobiċi bbażati fuq sustanzi organometalliċi (EOTA ref. 06.05/02) Sistemi ta’ kisi li jeliminaw enerġija elettrostatika għall-faċilitajiet użati għall-ħażna, mili u mmaniġġar ta’ likwidi li jipperikolaw l-ilma (EOTA ref. 06.05/13) Sistema ta’ kisi li għandha tintuża għall-faċilitajiet għall-ħażna, mili u mmaniġġar ta’ sustanzi li jipperikolaw l-ilma (EOTA ref. 06.05/14) Kittijiet ta’ l-issiġillar, profili u strippi (EOTA ref. 06.05/01 u 06.05/04) Komposti u profili li jissiġillaw il-ġonot (EOTA ref. 06.05/11 u 06.05/12) | Għal użi suġġetti għar-regolamenti dwar ir-reazzjoni kontra n-nar | A1 [1], A2 [1], B [1], C [1] A1 [2], A2 [2], B [2], C [2], D, E (A1 to E) [3], F | 1 3 4 | L-ispeċifikazzjoni tas-sistema għandha tkun tali li tkun tista’ tiġi implimentata wkoll fejn il-prestazzjoni ma teħtieġx li tiġi stabbilita għal ċerta karatteristika (ara l-Artikolu 2(1) tad-Direttiva 89/106/KEE u, fejn japplika, l-klawżola 1.2.3 tad-Dokumenti Interpretattivi). F’dawk il-każi il-verifikazzjoni ta’ dik il-karatteristika m’għandhiex tiġi imposta fuq il-manifattur jekk ma jixtieqx li jiddikjara l-prestazzjoni tal-prodott f’dak ir-rigward. [1] Prodotti/materjali li għalihom stadju identifikabbli b’mod ċar fil-proċess tal-produzzjoni jirriżulta f’titjib tal-klassifikazzjoni tar-reazzjoni tagħhom kontra n-nar (per eżempju ż-żieda ta’ fire retardants jew it-tqegħid ta’ limitu fuq il-materjal organiku). [2] Prodotti/materjali mhux koperti bin-nota ta’ l-aħħar [3] Prodotti/materjali li ma jeħtieġux li jiġu ttestjati għar-reazzjoni tagħhom kontra n-nar (per eżempju prodotti/materjali tal-klassijiet Aċ skond id-Deċiżjoni tal-Kummissjoni 96/603/KE kif emendata). --------------------------------------------------